
****

**คำรับรองการปฏิบัติตามเงื่อนไขแผนงานและโครงการวิจัย****ที่ได้รับจัดสรรงบประมาณ  
กองทุนส่งเสริมวิทยาศาสตร์ วิจัยและนวัตกรรม ประจำปีงบประมาณ พ.ศ. 2568**

**มหาวิทยาลัยเทคโนโลยีราชมงคลสุวรรณภูมิ**

ตามที่มหาวิทยาลัยเทคโนโลยีราชมงคลสุวรรณภูมิ ได้พิจารณาจัดสรรงบประมาณกองทุนส่งเสริมวิทยาศาสตร์ วิจัยและนวัตกรรม ประจำปีงบประมาณ พ.ศ. 2568 ประเภททุนสนับสนุนงานมูลฐาน (Fundamental Fund) ประจำปีงบประมาณ พ.ศ. 2568 สำหรับแผนงานและโครงการวิจัยที่ได้รับจัดสรรงบประมาณให้กับ (นาย/นาง/ นางสาว)............................................................. ตำแหน่งทางวิชาการ (ถ้ามี) .....................................................สังกัดคณะ....................................................................มหาวิทยาลัยเทคโนโลยีราชมงคลสุวรรณภูมิ ที่อยู่ปัจจุบันเลขที่..................ถนน ...............................ตำบล...........................อำเภอ..............................จังหวัด...................................รหัสไปรษณีย์...................โทรศัพท์มือถือ........................อีเมล.....................................................เป็น ผู้ลงนาม ซึ่งในเอกสารฉบับนี้เรียกว่า “นักวิจัย” โดยมีมหาวิทยาลัยเทคโนโลยีราชมงคลสุวรรณภูมิ เป็นหน่วยดำเนินงานในการบริหารจัดการแผนงานและโครงการวิจัยทุนสนับสนุนงานมูลฐาน (Fundamental Fund) ประจำปีงบประมาณ พ.ศ. 2568 ซึ่งในเอกสารฉบับนี้เรียกว่า “หน่วยงาน” และนักวิจัยรับรองที่จะดำเนินการดังต่อไปนี้

**ข้อ 1** หน่วยงานพิจารณาจัดสรรงบประมาณแผนงานและโครงการวิจัยทุนสนับสนุนงานมูลฐาน (Fundamental Fund) ประจำปีงบประมาณ พ.ศ. 2568 ให้กับนักวิจัยเพื่อทำวิจัย

ชื่อโครงการ.........................................................................................................................................................

จำนวนงบประมาณในการดำเนินโครงการทั้งสิ้น....................... บาท ( ตัวอักษร )

โดยมีระยะเวลาดำเนินการ 1 ปี - เดือน ตั้งแต่วันที่ 1 เดือน ตุลาคม พ.ศ. 2567 ถึงวันที่ 30 เดือน กันยายน พ.ศ. 2568

**ข้อ 2** นักวิจัยที่ได้รับเงินอุดหนุนการดำเนินโครงการวิจัย จากงบประมาณกองทุนส่งเสริมวิทยาศาสตร์ วิจัยและนวัตกรรม ประจำปีงบประมาณ พ.ศ. 2568 จะได้รับ**การยกเว้นมิต้องจ่ายเงินสมทบให้มหาวิทยาลัยและกองทุนส่งเสริมงานวิจัยตามระเบียบมหาวิทยาลัยเทคโนโลยีราชมงคลสุวรรณภูมิ ว่าด้วยการใช้จ่ายเงินอุดหนุนเพื่อการวิจัย พ.ศ. 2549 กำหนด**

**ข้อ 3** การเบิกจ่ายเงินทุนอุดหนุนโครงการวิจัย ให้เป็นไปตามเงื่อนไขของสำนักงานคณะกรรมการส่งเสริม วิทยาศาสตร์ วิจัยและนวัตกรรม (สกสว.) และให้จ่ายเมื่อ สกสว. โอนเงินสนับสนุนมาให้กับหน่วยงาน โดยให้เป็นไปตามระเบียบมหาวิทยาลัยเทคโนโลยีราชมงคลสุวรรณภูมิ ว่าด้วยการใช้จ่ายเงินอุดหนุนเพื่อการวิจัย พ.ศ. 2549 ซึ่งหน่วยงานจะจ่ายเงินให้กับนักวิจัยเป็นงวด ๆ โดยจะแบ่งเป็น 2 งวด มีรายละเอียด ดังนี้

3.1 งวดแรก (ร้อยละ 60) ให้จ่ายเงินจำนวน .................. บาท (..............ตัวอักษร.............) เมื่อหัวหน้าโครงการวิจัยต้องกรอกแผนการดำเนินงานวิจัยในระบบข้อมูลสารสนเทศวิจัยและนวัตกรรมแห่งชาติ (NRIIS) ให้ครบถ้วนสมบูรณ์

3.2 งวดที่สอง (ร้อยละ 40) ให้จ่ายเงินจำนวน .................. บาท (..............ตัวอักษร.............) เมื่อหัวหน้าโครงการวิจัยส่งรายงานความก้าวหน้าโครงการวิจัยและได้รับการตรวจสอบติดตามและประเมินผลโครงการวิจัยแล้ว รวมถึงกรอกข้อมูลรายงานความก้าวหน้าในระบบข้อมูลสารสนเทศวิจัยและนวัตกรรมแห่งชาติ (NRIIS) ตามที่หน่วยงานแจ้งให้เรียบร้อย และหน่วยงานมีสิทธิในการระงับการจ่ายเงินงวดที่สองแก่นักวิจัยโดยจะพิจารณาจากความก้าวหน้าของโครงการวิจัยและการประเมินผลตามแผนการดำเนินงานโครงการวิจัยเป็นหลัก

กรณีดำเนินโครงการวิจัยเสร็จสิ้นแล้ว ให้หัวหน้าโครงการวิจัยส่งรายงานวิจัยฉบับสมบูรณ์พร้อมส่งมอบผลผลิตที่ได้จากการวิจัย และปิดโครงการในระบบข้อมูลสารสนเทศวิจัยและนวัตกรรมแห่งชาติ (NRIIS) ตามที่หน่วยงานแจ้ง รวมถึงผ่านการตรวจสอบเอกสารและพิจารณาโครงการจากสำนักงานคณะกรรมการส่งเสริมวิทยาศาสตร์ วิจัยและนวัตกรรมเรียบร้อยแล้ว และหัวหน้าโครงการวิจัยจะต้องนำเข้าข้อมูลผลลัพธ์ ผลกระทบต่อเนื่อง 5 ปี ในระบบ NRIIS

**ข้อ 4** นักวิจัยต้องใช้จ่ายเงินงบประมาณอุดหนุนการวิจัยที่ได้รับตามหลักเกณฑ์และเงื่อนไขที่กำหนดไว้ในคำรับรอง และให้เป็นไปตามหลักเกณฑ์ที่คณะกรรมการส่งเสริมวิทยาศาสตร์ วิจัยและนวัตกรรมกำหนดในเรื่องที่เกี่ยวข้อง ประกอบกับระเบียบมหาวิทยาลัยเทคโนโลยีราชมงคลสุวรรณภูมิ ว่าด้วยการใช้จ่ายเงินอุดหนุนเพื่อการวิจัย พ.ศ. 2549 เท่าที่ไม่ขัดหรือแย้งกับหลักเกณฑ์ที่คณะกรรมการส่งเสริมวิทยาศาสตร์ วิจัยและนวัตกรรมกำหนด

**ข้อ 5** นักวิจัยต้องดำเนินโครงการวิจัยตามระยะเวลาที่ระบุไว้ในข้อ 1 ทันที หากนักวิจัยมิได้เริ่มดำเนินการภายใน 30 วัน นับจากวันดังกล่าว หน่วยงานมีสิทธิขอเลิกคำรับรองได้

นักวิจัยจะต้องดำเนินการวิจัยตามวิธีการที่กำหนดไว้ในข้อเสนอโครงการวิจัย หากเกิดปัญหาอุปสรรคที่นักวิจัยไม่สามารถดำเนินการวิจัยได้ หรือมีความจำเป็นจะต้องแก้ไขเปลี่ยนแปลงหัวหน้าโครงการ   
ผู้ร่วมโครงการ แผนงาน หรือวิธีการใด ๆ นักวิจัยต้องเสนอให้หน่วยงานทราบเพื่อพิจารณาแก้ไขเปลี่ยนแปลงภายในกำหนดเวลา 30 วัน นับแต่วันทราบสาเหตุ

กรณีที่มีเหตุแห่งความจำเป็น ทำให้ไม่สามารถดำเนินการวิจัยภายใน 30 วัน นับจากวันที่ระบุในข้อ 1 ของคำรับรองหรือไม่สามารถดำเนินการวิจัยตามระยะเวลาที่กำหนดไว้ ให้อยู่ในดุลยพินิจของหน่วยงานพิจารณา

กรณีนักวิจัยไม่สามารถดำเนินการวิจัยตามโครงการวิจัยให้แล้วเสร็จภายในระยะเวลาที่กำหนดตามข้อ 1 นักวิจัยต้องชี้แจงเหตุผล สภาพปัญหา และระบุระยะเวลาที่ขออนุมัติขยายเวลาซึ่งต้องไม่เกิน 6 เดือน และต้องแจ้งเป็นหนังสือต่อหน่วยงานทราบภายใน 30 วัน ก่อนสิ้นสุดระยะเวลาของคำรับรอง

**ข้อ 6** กรณีนักวิจัยประสงค์จะขอยุบเลิกโครงการวิจัย ให้ทำรายงานสรุปผลการดำเนินการจนถึงวันที่หยุดดำเนินการ และสรุปยอดจำนวนเงินที่รับไป และจำนวนเงินที่จ่ายไปแล้วทั้งสิ้นพร้อมแจ้งเหตุผลปัญหา อุปสรรค ที่ไม่อาจดำเนินการโครงการต่อไปได้ให้หัวหน้าหน่วยงานต้นสังกัดได้ทราบภายใน 15 วัน นับจากวันที่หยุดดำเนินโครงการวิจัย และให้หัวหน้าหน่วยงานต้นสังกัดเสนออธิการบดีพิจารณาต่อไป

การขอยุบเลิกโครงการ นักวิจัยต้องนำเงินที่ได้รับไปแล้วทั้งสิ้น ส่งคืนหน่วยงานภายใน 15 วัน นับแต่วันที่ได้รับแจ้งผลการพิจารณาจากมหาวิทยาลัย เว้นแต่ อธิการบดีพิจารณาเห็นว่าปัญหา อุปสรรคที่นักวิจัยขอยุบเลิกโครงการมีเหตุผลอันสมควร อาจอนุมัติให้นักวิจัยส่งคืนเงินเฉพาะส่วนที่ได้รับไปแล้วและยังไม่ได้จ่าย ทั้งนี้ นักวิจัยต้องส่งหลักฐานการจ่ายเงินในส่วนที่ได้รับและจ่ายไปแล้วพร้อมเงินเหลือจ่าย (ถ้ามี) ให้แก่หน่วยงานภายใน 15 วัน นับแต่วันที่ได้รับแจ้งผลการพิจารณาจากมหาวิทยาลัย

**ข้อ 7** นักวิจัยจะปฏิบัติตามหลักเกณฑ์ที่กำหนดไว้ในระเบียบมหาวิทยาลัยเทคโนโลยีราชมงคลสุวรรณภูมิ   
ว่าด้วยการใช้จ่ายเงินอุดหนุนเพื่อการวิจัย พ.ศ. 2549 ประกอบกับระเบียบและประกาศต่าง ๆ ที่เกี่ยวข้องกับการดำเนินโครงการวิจัย รวมถึงคู่มือการจัดทำคำของบประมาณและการบริหารจัดการงบประมาณเพื่อสนับสนุนงานมูลฐานตามพันธกิจของหน่วยรับงบประมาณ (Fundamental Fund) ประจำปีงบประมาณ พ.ศ. 2568 และ  
คำรับรองการปฏิบัติตามเงื่อนไขของการอนุมัติงบประมาณด้านวิทยาศาสตร์ วิจัยและนวัตกรรม ประจำปีงบประมาณ พ.ศ. 2568 และถือว่าระเบียบ ประกาศ คู่มือ และคำรับรองดังกล่าวเป็นส่วนหนึ่งของคำรับรองนี้

**ข้อ 8** ครุภัณฑ์ หรือสิ่งก่อสร้างที่ได้รับการอนุมัติ จัดหาเพื่อใช้ในโครงการวิจัย เมื่อดำเนินการจัดหาเรียบร้อยแล้ว นักวิจัยต้องแจ้งรายละเอียดรายการ มูลค่าที่จัดหา วัน เดือน ปี ที่ได้มาต่อหัวหน้าเจ้าหน้าที่พัสดุเพื่อควบคุมตามพระราชบัญญัติการจัดซื้อจัดจ้างและการบริหารพัสดุภาครัฐ พ.ศ. 2560 และเมื่อสิ้นสุดการดำเนินงานโครงการวิจัยแล้ว นักวิจัยต้องส่งมอบครุภัณฑ์หรือสิ่งก่อสร้างให้หน่วยงานต้นสังกัดเพื่อใช้ประโยชน์ต่อไป

**ข้อ 9** นักวิจัยพร้อมที่จะให้หน่วยงานหรือผู้แทนของหน่วยงานเข้าติดตามความก้าวหน้าในการดำเนินโครงการวิจัยได้ตามแผนและระยะเวลาที่หน่วยงานกำหนด

**ข้อ 10** หากนักวิจัยมีความจำเป็นต้องเปลี่ยนแปลง (เพิ่ม-ลด) รายการค่าใช้จ่ายภายใต้หมวดต่าง ๆ หรือการขอขยายระยะเวลาดำเนินการวิจัย (กรณีแหล่งทุนแจ้งให้ขยายเวลาได้) หรือรายละเอียดอื่นใดที่เป็นสาระสำคัญในโครงการ นักวิจัยจะต้องทำคำเสนอขออนุมัติพร้อมชี้แจงเหตุผลเสนอหน่วยงาน และหน่วยงานจะต้องแจ้งผลไปยังนักวิจัยให้ทราบ

**ข้อ 11** การนำผลงานวิจัยไปใช้ประโยชน์ด้านต่าง ๆ หน่วยงานและนักวิจัยต้องดำเนินการให้สอดคล้องกับกฎหมายเกี่ยวกับการส่งเสริมและการใช้ประโยชน์ผลงานวิจัยและนวัตกรรม และข้อบังคับ ระเบียบ หรือประกาศของมหาวิทยาลัยที่เกี่ยวข้อง

**ข้อ 12** รายงานวิจัยฉบับสมบูรณ์ รวมถึงการโฆษณาเผยแพร่ผลงานวิจัย หรือข้อมูล ข่าวสาร  
อันเกี่ยวกับผลงานวิจัยในสิ่งพิมพ์หรือสื่ออื่นใด นักวิจัยจะต้องระบุข้อความเป็นกิตติกรรมประกาศว่า “ได้รับงบประมาณสนับสนุนจากสำนักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) ตาม  
คำรับรองเลขที่ FRB680051/0173-…” และนำส่งสำเนาของสิ่งพิมพ์ที่ได้โฆษณาเผยแพร่ให้หน่วยงาน จำนวน 1 ชุดด้วย

**ข้อ 13** นักวิจัยต้องเปิดเผยผลการวิจัยทั้งหมดต่อหน่วยงาน เว้นแต่จะได้มีการตกลงกันเป็นหนังสือเป็นอย่างอื่น ในกรณีที่จะต้องดำเนินการเพื่อยื่นขอรับสิทธิบัตรหรือสิทธิอื่นใดที่ได้รับความคุ้มครองตามกฎหมายทรัพย์สินทางปัญญา หรือเพื่อประโยชน์ในการโอนสิทธิในการถ่ายทอดเทคโนโลยีนักวิจัยต้องให้ข้อมูลผลการวิจัยแก่หน่วยงาน และจะเปิดเผยผลการวิจัยไม่ได้ จนกว่าจะได้ยื่นขอรับสิทธิบัตรหรือสิทธิอื่นใดที่ได้รับความคุ้มครองตามกฎหมายทรัพย์สินทางปัญญาเสร็จเรียบร้อยแล้ว

**ข้อ 14** หน่วยงานมีสิทธิที่จะบอกเลิกคำรับรองนี้ได้ หากนักวิจัยฝ่าฝืนหรือมิได้ปฏิบัติหน้าที่ความรับผิดชอบในข้อใดข้อหนึ่งตามที่ระบุไว้ในคำรับรอง หรือมีพฤติการณ์ที่เห็นว่านักวิจัยไม่สามารถดำเนินการตามโครงการวิจัยให้แล้วเสร็จภายในระยะเวลาที่กำหนด หรือระยะเวลาที่ได้รับการขยาย โดยหน่วยงานจะมีหนังสือแจ้งให้นักวิจัยทราบและถือว่าการบอกเลิกคำรับรอง จะมีผลในวันที่นักวิจัยได้รับหนังสือยกเลิกคำรับรอง

**ข้อ 15** เมื่อมีการบอกเลิกคำรับรองตามข้อ 14 ผู้รับทุนจะต้องส่งหลักฐานการจ่ายเงินที่ได้ใช้จ่ายไปก่อนวันบอกเลิกคำรับรอง และรายงานผลการวิจัยเท่าที่ได้ดำเนินการไปแล้ว พร้อมทั้งคืนเงินวิจัย ที่ได้รับไปทั้งหมดพร้อมทั้งครุภัณฑ์ สิ่งก่อสร้าง และดอกผล (ถ้ามี) ให้แก่หน่วยงาน เว้นแต่กรณีที่เป็นเหตุสุดวิสัย หรือเป็นเหตุใด ๆ อันเนื่องมาจากความผิดหรือความบกพร่องของหน่วยงาน หรือมีพฤติการณ์อันใดอันหนึ่งที่นักวิจัยไม่ต้องรับผิดชอบให้นักวิจัยคืนเงินอุดหนุนการวิจัยในส่วนที่รับไปแล้ว และยังมิได้จ่ายหลังจากวันที่บอกเลิกคำรับรอง รวมทั้งครุภัณฑ์ สิ่งก่อสร้าง และดอกผล (ถ้ามี) แก่หน่วยงาน

**ข้อ 16** เมื่อหน่วยงานร้องขอข้อมูลใด ๆ ที่เกี่ยวข้องเพื่อประโยชน์ต่อการดำเนินโครงการ และการรายงานผลการดำเนินงานให้แหล่งทุนทราบ นักวิจัยต้องส่งมอบข้อมูลให้กับหน่วยงานอย่างไม่มีเงื่อนไข

**ข้อ 17** กรณีมีเงินเหลือจากการดำเนินการตามโครงการวิจัย นักวิจัยต้องนำส่งเงินอุดหนุนคงเหลือพร้อมดอกเบี้ย คืนให้แก่หน่วยงานภายใน 30 วัน นับตั้งแต่วันครบกำหนดระยะเวลาดำเนินการตามที่ระบุในข้อ 1 หรือยุติลงไม่ว่าด้วยเหตุใด

สำหรับเงินอุดหนุนด้านครุภัณฑ์ นักวิจัยสามารถเบิกจ่ายได้เท่าที่จ่ายจริงเท่านั้น ไม่สามารถเปลี่ยนแปลงหมวดค่าใช้จ่ายได้ ในกรณีที่มีเงินคงเหลือให้นักวิจัยนำส่งคืนให้แก่หน่วยงานภายใน 30 วัน นับตั้งแต่วันครบกำหนดระยะเวลาดำเนินการตามที่ระบุในข้อ 1

**ข้อ 18** ผลงานวิจัยและนวัตกรรม ตลอดจนสิทธิในทรัพย์สินทางปัญญาและสิทธิอื่นใดในผลงานวิจัย และนวัตกรรมที่เกิดขึ้น **ให้ตกเป็นของมหาวิทยาลัย** และมหาวิทยาลัยสามารถนำผลงานวิจัยไปใช้ประโยชน์ หรืออนุญาตให้บุคคลอื่นนำไปใช้ประโยชน์ได้ แล้วแต่กรณีในกรณีที่มีผลประโยชน์เกิดจากทรัพย์สินทางปัญญา ให้นักวิจัยมีสิทธิได้รับการจัดสรรผลประโยชน์จากทรัพย์สินทางปัญญาอย่างเหมาะสมจากมหาวิทยาลัย ทั้งนี้ ให้เป็นไปตามที่มหาวิทยาลัยเทคโนโลยีราชมงคลสุวรรณภูมิกำหนด

**ข้อ 19** เอกสารแนบท้ายต่อไปนี้ ให้ถือเป็นส่วนหนึ่งของคำรับรอง

19.1 เอกสารแนบ 1 ข้อเสนอโครงการวิจัยที่สั่งพิมพ์ออกจากระบบข้อมูลสารสนเทศวิจัยและนวัตกรรมแห่งชาติ (NRIIS)

19.2 เอกสารแนบ 2 แผนการใช้จ่ายเงินโครงการวิจัย (วจ.1)

ในกรณีที่เอกสารแนบท้ายคำรับรองขัดแย้งกับข้อความในคำรับรองนี้ ให้ถือตามคำรับรอง และในกรณีที่เอกสารแนบท้ายคำรับรองนี้ขัดหรือแย้งกันเองหรือมิได้กล่าวไว้ให้ถือปฏิบัติตามคำวินิจฉัยของหน่วยงาน

นักวิจัยผู้ให้คำรับรองได้อ่านและเข้าใจคำรับรองนี้พร้อมเอกสารที่เกี่ยวข้องแล้ว และขอให้คำรับรองว่า จะดำเนินงานให้เกิดผลงานที่ดีตอบสนองต่อยุทธศาสตร์ของมหาวิทยาลัยเทคโนโลยีราชมงคลสุวรรณภูมิ เพื่อให้เกิดประโยชน์สูงสุดต่อมหาวิทยาลัย จึงได้ลงลายมือชื่อไว้เป็นสำคัญ

ทั้งนี้ งบประมาณที่ได้รับจัดสรรแต่ละงวดอาจมีการระงับ หรือเปลี่ยนแปลง หรือจ่ายเงินอุดหนุนเพียงบางส่วนในกรณีที่แหล่งทุนได้รับงบประมาณจากรัฐบาลไม่เพียงพอ

คำรับรองฉบับนี้จัดทำขึ้นเมื่อวันที่ .............. เดือน ....................... พ.ศ. 2567

.........................................................ผู้ให้คำรับรอง

(.......................................................)

ตำแหน่ง .................................................................